Jeg er sjefmunk i Enmyoin-tempelet. Den 29. i rekken.
Mange her ved tempelet har sett ufoer i området.
Jeg så en ufo her en gang.
Den var kolossal.
Her.
Den var så svær.
Og den beveget seg slik.
Det var overraskende å se en så svær ufo.
Jeg ble skjelven i beina.
Den var ekte, jeg så den jo med egne øyne. Da må jeg nesten tro på det.
Dette skjedde like før jordskjelvet. Altså for 12-13 år siden.
Nyhetsvarsel: kraftig jordskjelv ved østkysten av Japan.
11. MARS 2011
Det voldsomme skjelvet ble målt til 8,9 og inntraff kl. 14:46.
Sendai var nærmeste bebodde område.
Der er havet, ikke sant?
Før lå det mange hus her.
Havet sto helt opp her.
Tsnunamivarslingssenteret i Stillehavet har utstedt varsler til Japan, Russland,
Minami-tori-shima, Nord-Marianene…
Bølgene slo over og velter inn.
Helt sønderknust av tsunamien ble havnebyen Sendai, som lå nærmest…
Folk ved kysten bør skynde seg opp i høyden.
Svosj!
Atomsikkerhetsmyndighetene advarer om mulig kjernefysisk nedsmelting.
Vi får meldinger om at kjølesystemet ikke fungerer.
"Kinasyndrom"-nedsmelting og radioaktive utslipp…
Klokken tikker.
For hvert minutt som går, kommer vi nærmere en følge…
Under atomulykken dukket det jo opp ufoer også.
Det var mange der rett etter eksplosjonen.
Jeg ble lamslått.
Siden tidlig historisk tid er det blitt observert uforklarlige himmelfenomener.
Er vi alene i universet?
I datamaterialet skjuler det seg noe som bør ses nærmere på.
-Vi har ikke holdt noe skjult. -Interplanetariske romskip finnes.
Det lignet på et romvesen. Øynene var store.
Det pågår noe av dyptgripende betydning. Noe autentisk og ekte.
UFO-MØTER
Mens den kjernefysiske nedsmeltingen ved atomkraftverket i Fukushima pågikk,
oppga mange hundre at de så mystiske lys på himmelen.
Noen mener at dette var sjelene til de som omkom i den tragiske ulykken.
Andre tror dette var noe utenomjordisk.
LYSENE OVER FUKUSHIMA
KJERNEKRAFTVERKET I FUKUSHIMA
AVSTENGT OMRÅDE
AVISREDAKTØR
Den 14. mars
så jeg at kjernekraftverket i Fukushima eksploderte.
Like etter dro jeg hit.
En venn holdt til litt nærmere kysten.
Jeg tenkte at jeg måtte hjelpe ham, så jeg dro hit.
Dessverre hadde han omkommet.
Men selv om vennen min er borte, kan jeg ikke la være å hjelpe.
Så jeg vil jobbe som frivillig her en stund.
Det var mange som mistet livet.
Mange måtte flykte og forlate alt de eide.
Det skjedde mye de fem årene.
Det ble fortalt om mye mystisk.
Naturlig nok ble mye skylt til havs av tsunamien.
Så jeg leter på sandstrendene også.
Like etter katastrofen
lå det store dynger med skrot og rask her.
Mens her borte så man hus og lignende bli skylt bort av bølgene.
Vi var fem stykker her som så makeløse lyskuler over havet.
Det var mange av dem på rekke og rad. Virkelig mange.
Det var blåhvite lyskuler.
Lysene var utrolig vakre.
ISHINOMAKI - 71 KM FRA KJERNEKRAFTVERKET
I en liten, landlig landsby som Ishinomaki
var verken jeg eller andre forberedt på å bli rammet av en tsunami.
BILLEDKUNSTNER
Mor ble født i denne vesle kystlandsbyen.
Hun var barneskolelærer.
Hun var veldig glad i barneskolen
og snakket ofte varmt om elevene.
Tsunamien ødela skolen.
Alt ble fullstendig lagt i grus.
Etter eksplosjonen i kjernekraftverket
har mange lokale oppgitt at de har sett ufoer.
Jeg vet ikke helt hva de har kommet hit for å gjøre.
Men de opererte helt åpenlyst og holdt på med et eller annet.
Jeg mener at det er en tydelig sammenheng
mellom uforklarlige himmelfenomener og kjernekraftverk.
Jeg tror denne strekker seg flere tiår bakover i tid.
Min mening, som er basert på over 30 år med omfattende studier…
FILOLOG OG FORFATTER
…er at en avansert, utenomjordisk livsform opererer til lands og på havet.
En av de aller viktigste erkjennelsene vi må gjøre, er at dette faktisk foregår.
FLYVÅPENET
Noen nylig frigitte offentlige dokumenter som er flere tiår gamle,
er helt utrolige.
Og de er på ingen måte uklare.
FBI-dokumentasjon, CIA-dokumentasjon.
Dette kan spores tilbake til 1930-årene,
da vitenskapen og forskningen opparbeidet seg kunnskap om fisjon.
Men så tok det seg kraftig opp i 1940-årene.
Spesielt like etter detoneringen av to atombomber i Japan i 1945.
Da er tonen konkluderende.
Den ene hendelsen etter den andre oppstår
like ved områder som kan knyttes til kjernefysiske våpen.
Los Alamos på 1940-tallet.
Sandia National Laboratories.
Luftforsvarets flybase i Kirtland der atomvåpen ble oppbevart.
Pang, pang, pang! De er grundige, de overser ingenting.
Ser man på beskrivelsene av uforklarlige himmelfenomener fra troverdige øyevitner,
finner man tegn myntet på oss.
Under Fukushima-katastrofen
meldte jo mange fra om ufoer.
JEG SÅ EN UFO!
DETTE LÅTER RART, MEN JEG SÅ EN UFO.
JEG TRODDE FØRST DET VAR MILITÆRFLY MED NØDHJELPSUTSTYR.
I tillegg til de mange hundre tvittermeldingene
viste en video angivelig uforklarlige lys i Fukushima.
Men ikke bare i Fukushima.
I 1986, i Tsjernobyl, da Reaktor 4 sviktet…
TSJERNOBYL - 1986
Da ble det også rapportert om omfattende ufo-aktivitet.
Da brannen i Tsjernobyl var på sitt verste,
ble det målt 3000 millirøntgen, som er en måleenhet for ioniserende stråling.
Og mens brannen var på sitt verste, observerte mange en ufo.
Den ble værende i tre minutter, lyste på Reaktor 4 og forsvant igjen.
De foretok en ny måling, og da hadde nivået sunket til 800.
På noen få minutter.
Det kan fremstå som et bevisst forsøk på
å begrense skadevirkningene av systemsvikten.
MYNDIGHETENES OPPTAK AV REAKTOR 2 OG 3
Alle ble helt fra seg da kjernekraftverket eksploderte.
Vi kom oss vekk rett etter jordskjelvet. Vi flyktet.
De sa: "Vi får stråleskader!"
Så alle dro.
Det var skremmende i starten.
For et døgn siden hadde byen 71 000 innbyggere.
Nå er den helt oversvømt, og ingen bygninger står igjen.
Men mirakuløst nok nådde ikke tsunamien frem til tempelet.
Så det ble kalt "Mirakeltempelet".
Jeg tror på usynlige krefter med opphav fra en gud eller en ufo.
Jeg tror de kom og hjalp oss.
SJEFMUNK VED ENMYOIN-TEMPELET
Ufoer, romvesen og spørsmål knyttet til det ytre verdensrom
skildres i japansk popkultur.
JOURNALIST OG FORFATTER AV JAPANAMERICA
Mange anime- og mangahistorier foregår i verdensrommet.
Når folk spør om Astro Boy,
lurer de på hvorfor det ble skapt en atomdrevet heltefigur
kort tid etter at landet ble lagt i grus av en atombombe.
Hjelp meg!
Pappa!
Et enda mer interessant aspekt er at Astro Boy er halvt robot.
Faren er lege og skapte Astro Boy fordi sønnen var blitt drept.
Min uerstattelige Tobio!
Da er det ikke søkt å tolke det slik: "Farens familie ble drept i krigen.
Nå må vi ta i bruk teknologien
for å skape noe nytt og sikre oss en fremtid."
Så det sprang en enorm teknologioptimisme ut av en traumatisk hendelse.
Oi, jeg flyr!
På sett og vis var dette
et uttrykk for underbevisste tanker i etterkrigstidens Japan.
Og siden kom det mer av det som Astro Boy innledet.
Figurer som er halvt et eller annet.
Hvem i helsike er du?
Jeg er Ultraman.
Ultraman?
Ultraman er en fabelaktig figur
fordi Ultraman er fra en annen planet,
og han tabber seg ut og havner i en ulykke.
Han kolliderer med et romskip med mennesker
som ble ført av en fra Science Patrol.
Ultraman er så skamfull over kollisjonen at han velger å smelte sammen med ham.
Så de smelter sammen.
Og slik oppstår Ultraman.
Han er halvt romvesen og halvt menneske, og legemliggjør tanken om snille romvesen.
De vil faktisk beskytte folk.
Da jeg var liten, likte jeg den tanken.
Da jeg var sju, tenkte jeg av en eller annen grunn på romvesen.
Jeg klarte ikke å se for meg hvordan de så ut.
Men godheten deres kjente jeg veldig tydelig på kroppen.
Jeg var skråsikker på at de fantes.
Som sjuåring var jeg overbevist om dette.
De finnes uten å fremtre som fysiske skikkelser.
Men de passer på oss til enhver tid.
Jeg vet ikke hva du er ute etter, men jeg er professor, og jeg…
Altså, jeg er ikke ufolog.
Jeg er professor i religionsvitenskap, så jeg studerer religion.
PROFESSOR OG FORFATTER
Det å fokusere på hvorvidt dette finnes, er faktisk et feilspor.
Vi bør heller se på hva hendelsene betyr for folk.
For dette har ikke bare endret livet til enkeltpersoner,
overbevisningen om at ufoer finnes, er nå også et globalt trossystem.
Det er ikke religion, men har religiøse trekk.
I forskningen min er det noe som går igjen, et gjennomgangstema.
Der man ser opp på himmelen og oppdager noe ukjent som man så vil identifisere.
Og folk oppdager fortsatt ting på himmelen,
men det de ser på himmelen nå, tolkes som avansert teknologi.
Mens for tusen år siden tenkte folk at det kunne være en engel eller en demon.
Når folk ser opp på dette i dag, tenker de: "Det der er en ufo."
DATAINGENIØR
Rent personlig håper jeg inderlig at ufoer finnes.
Men det ergerlig om jeg blir villedet, så jeg vil ha håndfaste bevis.
Jeg har lett, men det finnes ikke. Jeg finner det ikke.
FLYVENDE TALLERKEN I NEW MEXICO
Vandrehistoriene om ufoer oppsto i 1947 i USA.
Så man finner ikke bilder eller tegninger fra lenger tilbake i tid enn det.
Men gjennom mine studier fant jeg ut at slikt finnes i Japan.
Blant annet Utsuro-bune-sagnet om det hule skipet.
Dette er en såkalt kawaraban, datidens avis.
Her later det til at alle opptegnelsene viser til én bestemt hendelse i 1803.
Først antok jeg at opptegnelsen gjaldt et utenlandsk skipsvrak.
Men det stemte ikke.
Jeg undersøkte saken nøye,
men det fantes jo knappest skip som så slik ut i Edo-perioden.
I alle dokumentene omtales tre vinduer, eller noe som lignet på vinduer.
Det er noe annet interessant også.
Så å si alle dokumentene nevner en kvinne.
Dette kalles "romvesen-språk", men jeg synes "lysspråk" klinger bedre.
Det går ut på å omforme radiobølgene jeg mottar, til lyder.
De kan bli til musikk eller ord à la…
Slik har jeg allerede opprettet kontakt med universet og utenomjordiske.
DRAMALÆRER
Jeg er en verdensrom-borger.
Jeg er reinkarnert fra mange stjerner.
Det pågår en storstilt himmelfart her nå, så jeg ville komme hit for å se.
Da begynner vi.
Klar.
Japan har strengt tatt ikke en religion slik vi forstår begrepet på engelsk.
En institusjonalisert religion.
De ti bud finnes ikke.
Etikk som kjennetegner japansk kultur, lærer man gjennom skolegang og familie.
Så atferd og identitet er sterkt knyttet til kontekst.
Så i en gitt sammenheng kan man te seg på et bestemt vis og ha en bestemt identitet.
Og i en annen sammenheng kan du endre deg til noe annet.
Uten å fortrekke en mine.
Du kan være lærer eller artist samtidig som du snakker romvesen-språk
og er et medium for romvesen, samt er overbevist om at du er et selv.
Dere har et viktig ærend her på jorden.
Jeg ber dere huske det.
Det er uutgrunnelig, men det er også en styrke
i den forstand at Japan kan inkorporere det vi anser som paradoksalt,
og så gå videre.
Tre måneder etter det kraftige jordskjelvet øst i Japan
opplevde kona mi og jeg nærkontakt med noe fremmed.
Det ble et vendepunkt for oss.
Det heter jo at livsanskuelsen kan "endres diametralt", og sånn var det her.
Jeg tror klokken var over to om natten.
Kona hadde en fornemmelse av at vi ble iakttatt.
Så hun våknet midt på natten.
Hun skrek, så da våknet jeg også og så. Det var virkelig der.
Jeg så et skarpt, rundt lys.
Og det kom gradvis nærmere.
JIYOS KONE
Vi var helt lamslått.
Rett for nesen på oss svevde det en gyllen ufo.
Han snakket faktisk til ufoen, som svarte med overveldende lysglimt.
Den gylne, glinsende ufoen avga så
et dypt rosa lys som var så intenst at det bare sa "svosj".
Det kjentes som om de sa: "Nå går alt bra."
Nærmest: "Ingen årsak."
Vi trodde på dem og fikk inntrykk av at de passet på oss.
Åstedet for denne hendelsen forble ukjent i lang tid.
Man trodde stedet var oppdiktet.
For når stedsnavnet er oppdiktet, antar man at historien er oppdiktet også.
Sånn tenkte jeg også.
Men i 2014 ble et nytt dokument oppdaget.
Dokumentet ble funnet i familien Ban, som er en ninjaslekt.
Mange dokumenter hadde gått i arv i familien Ban.
Og i ett av disse sto stedsnavnene "Hitachihara" og "Sharihama" nevnt.
De mistenkte at Hitachihara og Sharihama kunne være ekte stedsnavn.
188 KM FRA KJERNEKRAFTVERK
I 1803 skal Utsuro-bune ha skylt i land på denne stranden.
Utsuro-bune ble observert fra langt hold.
Ved hjelp av et fiskefartøy
klarte de å hanke inn Utsuro-bune og taue det i land.
Slik lyder sagnet.
Og da de undersøkte den innvendig, fant de en vakker kvinne.
Amerikanske historier om ufoer oppsto i 1947.
Men denne hendelsen fant sted i 1803.
Dette er nok verdens eldste sagn om en utenomjordisk gjest
som ankom i et rundt, tallerkenlignende fartøy.
En gang hadde jeg en veldig livaktig drøm.
Fem romvesen dukket opp.
Det i midten var grønt.
De på flankene hadde en skjærende hvitfarge.
De var nærmest hvitglinsende.
Og jeg hadde ventet på dem i lang tid.
Så jeg sa: "Å, der er dere endelig."
Jeg sa: "Gjør hva dere vil." Så strakte jeg armene ut slik.
Det fylte meg med lykke og var som et gjensyn med gamle venner.
Jeg ga slipp på alt og bare henga meg.
Så startet det grønne romvesenet det hele.
Hver av dem sendte en lysstråle inn i chakraene mine.
Hver og én av dem.
Det bredte seg en lykkefølelse som jeg aldri hadde kjent maken til.
Jeg tror at de fem vesenene valgte å fremtre i en form
som var forståelig for meg.
De var egentlig selve lyset, men de antok formen av romvesen for min skyld.
Ok…
Spørsmålet om hva vi ser på himmelen…
Er dette noe objektivt eller subjektivt?
"Så vi virkelig dette? Er det ekte?"
Historisk sett, og da spesielt i Vesten,
har himmelfenomener helt konkret satt sitt preg på folk.
Ett eksempel er Frans av Assisis stigma.
Frans av Assisi så noe han beskrev som en fakkel.
Denne avga et bestemt lys.
Den ga ham nærmest et rapp med lyset.
Og da fikk han det som innen katolisismen kalles stigma eller Kristi sårmerker.
Han får altså brannsår.
Religion byr også på mye utrolig.
Engler som stiger ned og snakker med folk. Man går på vannet.
Dette er også utrolige hendelser, og alt er basert på vitneskildringer.
Likevel tror mange fullt og fast på disse.
Så hvorfor skjelnes det mellom ulike trossaker?
Man tror på noe som er utrolig,
men avviser annet som det faktisk er et visst bevisgrunnlag for, nemlig ufoer.
AVSTENGT OMRÅDE 5 KM FRA ATOMANLEGG
Spøkelseshistorier og mysterier anses gjerne som spennende og skumle.
For oss er spøkelser noe skremmende. Slik burde det ikke være.
Folk fra Fukushima, Miyagi og Iwate som var tett på jordskjelvet,
opplever det som om gamle kjentfolk fra lokalområdet vender tilbake.
Når man undersøkte biler som dette for å se om det var folk i dem,
kunne man iblant se at et svakt og sløret hvitt lys
steg opp fra slike åsteder.
Og om man så noe her eller her, ante man at noen hadde omkommet der.
Om det var her eller ved førersetet.
Man kunne forestille seg det.
Er dere kjent med hitodama?
Det er en slags ildkule eller lyskule som holder seg svevende på ett sted.
Jeg har sett flere gjennom årene.
Ifølge japansk folketro
forvandles de dødes sjel til en lyskule som stiger til himmels.
Om en stor katastrofe, som et jordskjelv, fører til at mange mister livet,
og man så ser en lyskule, tror jeg ikke dette er en ufo,
men snarere en menneskesjel, en hitodama.
Slik tolker vi dette.
Slike uforklarligheter er like hverdagslige som livet for øvrig.
De er der hver eneste dag slik vi er til stede hver dag.
Det er viktig å understreke, synes jeg.
Jeg er født og oppvokst her.
Området har en positiv atmosfære og en sterk energi.
Det sies sågar at dette er porten til himmelriket.
Så jeg tror ufoer kan trives her.
At de derfor stimler sammen her. Det tror iallfall jeg.
Trekk pusten dypt inn.
Hold den inne.
Japansk folklore har mange historier om ånder som omgir oss her på jorden.
En av Hayao Miyazakis mest populære filmer på verdensbasis
er Min nabo Totoro.
Totoro er en svær, lodden skapning som kan se skummel ut.
Munnen er full av digre tenner.
Men da jeg intervjuet Miyazaki og spurte om hva Totoro egentlig er,
kom svaret kjapt: "Totoro er Totoro. Den er bare Totoro."
Jeg mener at det overnaturlige og det naturlige innen japansk kunst og sanseliv,
er forbundet og sammenfiltret,
uten at elementene på noe tidspunkt betraktes som atskilte størrelser.
Så de behøver ikke å være sammenfiltret, for de er ikke atskilte størrelser.
De er to sider av samme sak. Ett sammenhengende hele.
Ring avisene! Det er ufoer!
EKTE OPPTAK AV VITNE
Det er en ufo!
Jeg ser ingenting.
Se, der er ufoen igjen!
Jeg har aldri sett en ufo før! Så mange det er!
Det finnes øyevitner.
Det finnes øyevitner som har sett ufoer og romvesen.
Men dette er jo bare vitneskildringer.
Faren er stor for at man forveksler fly eller lignende med noe annet.
Slik var det nok med ufo-observasjonen 11. mars.
KJERNEKRAFTVERKET I FUKUSHIMA - 2011
Jeg trenger ikke bevis.
Jeg trenger ikke sånt fra den fysiske verden.
Det er viktigere å kjenne etter om man merker "gjenklangen".
Jeg snakker minst mulig om romvesen. Folk synes jeg er gæren nok fra før.
Jeg blåser i om folk tror jeg er gal, men det er synd om de misser budskapet.
Den 11. mars ble det observert lys. Ufoer kom hit.
Jeg tror det ble gjort noe for å beskytte jordkloden.
Jeg tror det foregikk litt av hvert.
Hva enn dette var, blir jeg ikke overrasket.
Hadde jeg vært et romvesen, en utenomjordisk livsform,
og det brått oppsto en stor ansamling av energi,
ville jeg også oppsøkt stedet for å undersøke saken.
Når det er observert mange hundre uforklarlige himmelfenomener…
HØYESTE MÅLTE STRÅLINGSDOSE: 15 MILLISIEVERT PER TIME
…ved atomanlegg, taler det sitt tydelige språk.
Jeg heter Robert Salas.
BEFAL I USAS LUFTFORSVAR
I mars 1967 var jeg stasjonert på Malmstrom flyvåpenbase i Montana.
Jeg var befalhavende i missilavdelingen.
Jeg befant meg 60 meter under bakkenivå i et kontrollsenter.
Jeg førte tilsyn med og rådte over ti missiler med atomstridshode.
Jeg gransket 39 rapporterte hendelser fra 1940-årene frem til 1990-årene,
altså fra en 50-årsperiode.
Alle øyenvitneskildringene er til en viss grad samsvarende:
Et uforklarlig himmelfenomen kommer til syne.
Jeg ble oppringt samme morgen. Merkelige lys var observert på himmelen.
Jeg avfeide oppringningen og ba dem ringe når de fikk noe viktigere å meddele.
Samme om det er Malmstrom flyvåpenbase
eller flyvåpenbasene F.E. Warren eller Minot…
Det spiller ingen rolle.
Jeg ble oppringt igjen noe senere.
Nå var tonen mer intens, i den forstand at stemmen låt svært forskremt.
Han sa at et lysende, rødglødende objekt
svevde ved hovedporten.
Det befinner seg i et restriksjonsområde, svever og lyser på atomvåpnene.
Like etter samtalen begynte missilene å streike i tur og orden.
De gikk inn i såkalt no-go condition og kunne ikke skytes ut.
Og dette har ikke bare skjedd der.
Samme morgen, etter å ha informert kommandoposten…
UVEDKOMMENDE INGEN ADGANG
…fikk vi vite at noe lignende hadde skjedd ved kontrollsenteret Echo Flight.
Alle deres ti missiler ble satt ut av spill på lignende vis.
ÅRSAK TIL SVIKT FORELØPIG UKJENT
Ufoer var ved det utskytningsanlegget òg.
Ved kjernekraftverket var det jo radioaktivitet.
Jeg tror ufoene ville hjelpe mennesker,
eller nærmere bestemt justere denne energien.
Det er min teori.
Jeg tror det er derfor skadevirkningene ble såpass begrenset.
Når japanere snakker om utenomjordiske og ufoer, og hvorfor de kommer hit,
vises det ofte til det å oppnå eller å gjenopprette en likevekt.
At livet, altså det moderne livet, er disharmonisk.
Og den fordelaktige tolkningen er at romvesen, eller hva nå enn de kalles,
kommer til unnsetning eller uroer seg,
og prøver å gjenopprette en slags likevekt i verden.
"Å, jordboere, våre brødre og søstre,
dere har begynt å benytte kjernekraft.
Så flott at dere jordboere har utviklet så avansert teknologi.
Men dere kan ikke drive på uten tilsyn."
Kjernekraft kan være livsfarlig.
Hvis et barn prøver å lage mat på kjøkken med en stekepanne,
er jo det farlig om barnet bare er tre år.
Foreldre må se til at det går trygt for seg.
Sånn tror jeg romvesenene føler det.
Har vi noe å frykte?
Fra romvesenene? Det er ingenting å frykte! Slett ikke.
Romvesen er som japanere. De er venner av menneskeheten.
Jeg har aldri møtt et ondsinnet romvesen.
Jeg tror de valgte å komme hit da for å ivareta likevekten.
Jeg tror det var et uttrykk for kjærlighet.
Jeg tror dette er vesen som anerkjenner den menneskelige kreativitetens dybder,
og som vil bevare den.
Jeg tror disse vesenene er glad i oss og vil forhindre at vi utslettes.
Det er dette jeg tror blir kommunisert:
"Vi står ved deres side
Bare ha et åpent hjerte og et åpent sinn.
Vi vil gjerne hjelpe dere. Kan vi ikke prøve å bli bedre kjent?"
Jeg tror det er dette som er budskapet.
Katastrofen etterlot meg med knust hjerte.
Men under intens nærkontakt med en ufo som omsluttet meg med energi,
ble alt det vonde leget der og da.
Så hele deres væren må være grunnleggende vennligsinnet.
Ufoer er en begivenhet.
Hvis en oppgir å ha sett en ufo, blir vedkommende forandret for godt.
Dette låter rart, men måten de forholder seg til kosmos på, endrer seg.
Det minner om religiøs konvertering.
Det endrer verdensanskuelsen, måten de arbeider på
og mellommenneskelige relasjoner.
De blir fundamentalt forandret.
I 2016 opplevde jeg "astral bortføring".
Det var bare mitt astrale legeme som ble bortført og tatt med inn i en ufo.
Jeg hadde en skjerm foran meg.
Nå skal dere høre hva jeg fikk vite i denne filmsalen i ufoen.
Jeg fikk vite at jorden er levende.
Det er mye forskjellig som skjer. Alle opplever noe traumatisk.
Når sånt skjer,
kan det lede til hat og vonde følelser.
Kort oppsummert kan man si at tankene grumses til.
Alle må rydde opp i eget tankeliv.
Man må bli slik man var som barn.
Med nyfødte perspektiver helt fri for forutinntatte holdninger.
Vi må rydde opp i eget tankeliv.
Renser vi oss for den slags, er en kosmisk sivilisasjon neste trinn.
Og da vil jordkloden utstråle et gyllent lys.
Det var det siste jeg så på denne skjermen.
Jorden har en lys fremtid.
Jorden vil gå inn i en gyllen æra.
Det er vel en grunn til at vi blir født?
Så vi må strebe etter verdensfred.
Usynlige krefter fra en gud eller ufoer
bør vi nyttiggjøre oss.
Når det gjelder ufoer,
handler det fra et japansk perspektiv om å omfavne mystikk
og avfinne seg med den.
Det som observeres, er ikke annerledes.
Det er fremstillingen av opplevelsen
som er forskjellig om man sammenligner USA og Japan.
Det fokuseres mindre på fremmedheten.
Det uforklarlige knyttet til ufoer og romvesen,
er bare som det er.
Og det er godt nok.
Jeg fikk se at mennesker er godhjertet.
At mennesker er vakre.
At alle i grunnen er snille.
Jeg mener at det var det lysene viste meg.
Tekst: Dario Kverme Birhane